બોલતા હતા એવું જ એમણે કર્યું હતું. મોટરસાઈકલ એક વાર અર્ધે રસ્તે બગડી ત્યારે ઘરે લાવીને રજાના દહાડે એના પૂર્જેપૂર્જા જુદા કરી નાખ્યા. પછી સ્પ્રિંગ સ્પ્રિંગ અને નટેનટની પૂરી જાણકારી મેળવી લીધી. પછી એવો હાથ બેસી ગયો કે જિંદગીભર ગેરેજવાળાને એક પણ પૈસો ખટાવ્યો નહીં. પછી પક્ષીપ્રેમને કારણે શિકાર શોખીન મિત્રો મળ્યા તો બંદૂકની વિવિધ બનાવટો, તેની વિશિષ્ટતાઓ અને તેની ગોળીઓના બળ-વેગે અને એના આઘાતની માત્રા વિષે છેક તળિયા સુધીનું જ્ઞાન મેળવી લીધું. મિલ મેનેજર થયા તો મિલના માલસામાન વેચવા આવતા વિદેશી સેલ્સમેનો હેરત પામી જાય ત્યાં સુધીની એની જાણકારી ગાંઠે કરી લીધી.